SIRI ASLI NETFLIX
Penerbangan 104, kekuatan lima.
Terima, Benson. Kami berada pada tahap satu tujuh untuk ketinggian 2,500.
Terima, penerbangan 104. Lapor menghampiri 2,500.
Benson, awan tebal, angin perlahan.
Terima kasih.
Kami mahu gunakan pendekatan visual untuk mendarat.
Terima, penerbangan 104. Diluluskan.
Terus turun dan lapor di ketinggian 2,500.
Terima, Benson. Penerbangan 104...
Maka telah berkenan Yang Maha Berkuasa
untuk keluarkan dari kehidupan yang sementara ini ke rahmatNya
mendiang Yang Tinggi, Perkasa dan Terbilang,
Putera Edward Albert Christian
George Andrew Patrick David, Duke Windsor,
Yang Tinggi, Yang Perkasa,
Edward VIII.
Dengan rahmat Tuhan Great Britain, Ireland
dan jajahan takluk British di seberang laut
Raja, Defender of the Faith,
Maharaja India.
Bapa saudara Yang Terutama, Paling Tinggi dan Perkasa,
Permaisuri Berdaulat kita, Elizabeth II,
semoga Tuhan pelihara dan rahmati beliau
dengan hidup yang panjang, kesihatan dan kemuliaan...
Terima kasih
kerana menulis surat yang menghiburkan hati David di akhir hayatnya.
Ia amat bermakna buatnya,
dan dia mahu berikan kamu ini,
yang saya beri dia pada tahun 1939.
Jam poket dan kompas.
Ada inskripsi.
"Tiada alasan salah jalan."
Terima kasih.
Saya ingat kawan awak datang.
Dia akan jemput saya selepas ini.
Kami akan luangkan masa sebelum saya pulang,
tapi jangan beritahu sesiapa, rahsia.
Belum rasmi lagi.
Dia orangnya?
Ya.
Rasanya ya.
Biar saya beri awak dua nasihat.
Jangan belakangkan cinta sejati.
Walaupun banyak pengorbanan dan kepedihan,
David dan saya tak pernah menyesal.
Terima kasih.
Yang kedua?
Awas keluarga awak.
Mereka berniat baik.
Tak.
Saya nampak dia.
Black widow.
Wallis?
Si tua yang pelik.
Dia tenung saya, takut saya.
Dia beri amaran.
Tentang apa?
Keluarga saya.
- Bonda. - Selamat jalan, sayang.
Mak Cik Margot.
Kasihan kamu. Dartmouth teruk sangat?
Soalan apa itu.
Datuk Dickie.
Ia akan mematangkan kamu.
Ingat, jadi pemangku leftenan tak bermakna awak boleh main-main.
Pelik sekali.
Saya pandang mereka sebelum pergi.
- Anne. - Bonda…
Charles.
…ayah, nenda, mak cik, malahan adik saya,
dan saya fikir,
"Begitulah dia memandang mereka."
- Siapa? - Putera Wales sebelumnya.
Lelaki malang yang baru dikebumikan.
Dia tak seperti mereka.
Dia lebih pintar,
pandai berjenaka, boleh fikir sendiri,
lebih jujur dengan diri sendiri.
Jadi mereka bersatu menentangnya.
Saat itu,
ketika mereka tengok saya dengan pandangan yang mengerikan, saya sedar
saya telah menggantikan dia.
Cepat, Edward. Sini.
- Apa ini? - Jangan mengintai.
Terima kasih.
- Tapi kita tak mampu. - Cuba main.
Mainlah.
Baru-baru ini, ketegangan meningkat
antara kerajaan dengan Persatuan Pekerja Lombong,
dan sekatan yang berlaku kini mengancam
simpanan terakhir arang batu kerajaan.
Teman, sudah tiba masanya.
Berhenti memandang ke atas dari bawah. Masa untuk bangkit.
GAJI SAKSAMA
Kita dah tutup semua lombong di negara ini,
dan akan terus menyekat bekalan
sehingga mereka buka telinga, buka hati...
Kamu sedang saksikan sebuah permulaan.
Permulaan kebangkitan kaum buruh.
BERJUANG UNTUK SEMUA
Kita cuba capai persetujuan dengan pengurusan dan kerajaan,
namun golongan kapitalis
mahu menghancurkan gerakan kaum buruh.
Jadi kami buang perjanjian itu dan mulai sekarang kami akan bertindak
dan akan capai matlamat kami dengan apa cara sekalipun.
Perdana Menteri, tuanku.
Maaf, anjing itu tak berbahaya.
Semua haiwan berbahaya.
Mereka akan makan kita kalau lapar.
Perkara yang paling penting ialah rusuhan pekerja lombong.
Ia seperti mimpi demam panas,
tajam dan memeritkan, namun akan berlalu.
Betulkah?
Sekali pandang permintaan mereka agak wajar.
Kenaikan gaji selari dengan pekerja kilang.
Orang awam bersimpati dengan mereka.
Orang bersifat sentimental dan mudah terikut-ikut.
Isu yang kita hadapi jauh lebih penting.
- Kestabilan ekonomi. - Kalau rusuhan berterusan?
Ia akan berakhir dengan kekalahan dan kejatuhan pekerja lombong.
Kita telah senyap-senyap pindahkan bekalan arang
dari lombong ke stesen kuasa untuk beberapa minggu.
Kita ada bekalan untuk lapan minggu,
ketika itu urusan tak enak ini akan selesai.
Kita telah bersedia.
- Awak dah mula mesra dengan dia? - En. Heath?
- Saya rasa dia tak ramah. - Beri dia masa. Dia kekok.
Sekian lama tiada wanita jalinkan hubungan bermakna dengan dia.
Itulah senjata musuh dia sejak dulu.
- Apa? - Dia tak pernah kahwin.
Orang sukar percayakan pemimpin yang tak berkeluarga.
Dulu dia bercinta dengan anak doktor.
Cinta pandang pertama.
Dia menunggunya semasa perang,
tapi Heath tarik diri di saat akhir.
Jadi dia kahwin dengan orang lain.
- Mana awak tahu? - Saya jumpa seorang kawan lama Heath.
Dia rasa Heath masih terkilan sampai sekarang.
Sedihnya.
Begitulah.
Jika dah berkenan, cepat bertindak.
Ia tema yang sempurna.
Untuk apa?
Ucapan awak untuk ulang tahun perkahwinan kita yang ke-25.
- Kenapa saya? - Ia giliran awak.
Saya berucap semasa ulang tahun kita ke-10.
Ia disambut dengan sangat baik.
Buah hatiku.
Cakap pasal cinta,
saya ada baca surat Charles kepada Pak Cik David,
tentang gadis Shand.
Kita perlu ambil serius.
- Kenapa? - Rasanya dia dah jatuh cinta.
Awak tak cinta gadis macam Camilla Shand. Dia...
dia menyeronokkan,
dan membuat dia lupa tentang cabaran sebagai tentera laut.
Awal-awal itu memang mencabar.
Masuk barisan!
Cepat!
Pelik betul mimpi siang hari.
Cepat, Windsor.
Awak selamat semasa latihan pagi.
Semua kekecohan dan kepenatan menjadikannya mustahil.
Dalam kelas pun awak selamat lagi.
Pengemudian memerlukan ketekunan yang agak meralitkan.
Awak paling terdedah semasa di laut.
Ada sesuatu pasal ombak.
Awak mula hilang tumpuan.
Tiba-tiba awak berada di tempat lain.
Saya tak pernah rasa begitu.
Rasa selamat dan kebersamaan,
dan semua kesunyian lenyap.
Ia agak menakjubkan.
Saya rasa awak menakjubkan.
Ada tak kata-kata saya ini yang...
mengejutkan awak?
Tentang apa?
Persahabatan kita.
Semua yang telah berlaku mengejutkan saya.
Kejutan yang baik?
Rasanya.
- Awak macam tak yakin. - Saya yakin.
Rasanya.
Awak macam banyak berfikir.
Itulah yang tak patut dilakukan.
Kenapa? Saya suka berfikir.
Itulah yang merumitkan keadaan.
Atau menjelaskannya.
Kali ini tak.
Hubungan kita istimewa.
Saya tahu.
Itulah yang mengelirukan keadaan.
Saya tak sepatutnya jatuh cinta dengan awak.
Sepatutnya ini semua tak berlaku.
Apa? Celaka. Kenapa?
- Helo? - Apa yang patut berlaku?
Helo?
Saya kehabisan syiling.
Helo?
Bahu. Senjata.
Pusing.
Maju ke depan.
Pusing kanan.
Berhenti.
Itu bukan wajah yang saya harapkan.
Ketua kolej tulis surat kepada saya,
memuji kemajuan awak.
Kemajuan yang menandingi ayah awak,
datuk awak dan juga moyang awak.
Saya tahu awak ada idea sendiri, visi tersendiri, dan saya
cuma minta awak bersabar sekejap.
Ini bukan pasal kolej.
Kalau begitu, apa?
Camilla.
Shand?
Kamu masih bermain cinta?
Ya.
- Saya sangat sukakan dia. - Bagus.
Saya terlalu sukakan dia.
Situasi ini rumit.
Bukan saya saja yang sukakan dia.
Askar berkuda itu? Parker Bowles?
Saya tak mahu kehilangan dia.
Anakku,
awak takkan hilang sesiapa.
Awak Putera Wales.
Saya tak nak kehilangan dia selama-lamanya.
Dialah orangnya.
Saya rasa datuk faham maksud saya,
dan saya perlu bantuan datuk...
dengan keluarga kita.
Pandang kanan.
Pandang depan.
Ini semua salah saya.
Gadis Shand bertujuan untuk berikan peluang
bagi seorang anak muda untuk bersuka ria.
Sebab itu saya beri galakan.
Saya tak sangka dia akan jatuh cinta, inikan pula memikirkan tentang...
Jangan sebut pun. Mengarut.
Lagi cepat dia kembali kepada anak Derek,
lebih bagus.
Saya setuju.
Apa kita nak buat?
Saya boleh uruskan Charles.
Bekerja di tempat yang jauh akan menyedarkan dia.
Saya akan hubungi Jabatan Admiralti.
Selepas lapan bulan berjauhan, Charles pasti melupakannya.
Harap-harap begitulah.
Boleh awak uruskan keluarga Shand dan Parker Bowles?
Sudah tentu.
Awak main organ, bukan?
Ya.
- Dan piano? - Ya.
Betapa halusnya tangan awak.
Jari yang runcing.
- Pernah nampak timbunan arang? - Sudah tentu.
Bukan di televisyen. Depan-depan.
Biar saya kenalkan awak dengannya.
Angkat ia.
Buatlah.
Pegang ia.
Hidu ia.
Lain kali awak main organ di dalam gereja
sambil berbesar diri dan merasakan Tuhan itu dekat,
ingatlah rakan seperjuangan saya
dalam kepanasan dan kegelapan, mencari arang,
kerana apabila mereka bekerja
membanting tulang dan membahayakan diri,
Tuhan jauh sekali.
Mereka merana,
dan mereka lakukannya setiap hari
agar awak dan semua warganegara ini
boleh dapat haba, bekalan elektrik dan kuasa.
Kita takkan mara
jika awak hanya fikirkan perbezaan kita.
Awak salah. Itu saja cara untuk mara.
Selagi awak tak mengakui sumbangan pelombong negara inilah
yang membolehkan kemajuan kilang, sekolah, hospital
dan bilik yang gah seperti ini,
takkan ada sebarang perjanjian dengan NUM.
Mari cakap pasal "bilik gah" ini.
Saya juga tak biasa dengannya.
Ayah saya pekerja binaan.
Saya di sini kerana saya pemimpin parti
yang dipilih rakyat untuk mengepalai kerajaan mereka.
Ini bukan rumah saya.
Ini rumah yang rakyat negara ini
berikan kepada menteri Ratu.
Ia gah sebab kami hormat demokrasi.
Awak boleh buat andaian tentang saya
hanya kerana saya main organ.
Ibu bapa saya tak mampu beli piano untuk saya.
Mereka beli secara ansuran daripada kedai di Margate.
Tak perlu kita buang masa bertengkar
tentang pergelutan kelas antara kita.
Latar belakang saya hampir sama seperti awak.
Tapi saya pilih demokrasi, bukan macam awak,
dan saya takkan benarkan awak atau samseng lain datang ke sini
dan menggugat kerajaan demokratik dengan rusuhan.
Kerajaan ini mempunyai polisi
dan ia takkan menyimpang daripadanya...
sekalipun!
Kami pun ada...
dan kami pun sama.
Setelah rundingan antara kerajaan dan pelombong gagal,
Perdana Menteri kini merancang
untuk memotong bekalan kuasa di seluruh negara.
Ya Tuhan.
Pelan perang pun lebih mudah difahami.
Itulah yang dipanggil kerajaan.
Pelan perang untuk kalahkan pelombong.
Ia akan bermula tak lama lagi?
Ya, tuanku.
Untuk berapa lama?
Sepanjang bulan, mungkin sepanjang tahun.
Apa? Ini akan menjejaskan negara.
Benar, akan ada gangguan kepada pentadbiran kerajaan
dan semua perkhidmatan awam.
Hospital perlu lakukan pembedahan menggunakan lampu suluh.
En. Heath yakin kita akan menang.
Sebagai Perdana Menteri,
saya nak memaklumkan anda secara terus terang
tentang kecemasan yang sedang melanda negara kita.
Dalam Dewan Rakyat hari ini,
saya umumkan sekatan yang lebih besar terhadap penggunaan elektrik.
Kami minta anda kurangkan sebanyak mungkin
penggunaannya bagi tujuan pemanasan dan lain-lain.
Bagi industri, kami mengehadkan bekalan elektrik
kepada hampir semua kilang, kedai dan pejabat
kepada tiga hari seminggu.
Dari segi keselesaan,
Krismas ini paling mencabar sejak zaman perang.
Dalam negara kita,
tak boleh ada "kita" atau "mereka".
Yang ada hanyalah "kita semua".
Kita semua sekali.
Jika kerajaan tumpas, maka negara juga akan tumpas.
Mejar dan Puan Shand, tuanku,
dan En. dan Pn. Parker Bowles.
- Terima kasih kerana datang. - Tuanku.
- Pn. Shand. - Tuanku.
- Derek. -Tuanku.
- Ann. - Tuanku.
Silakan.
Mungkin awak tertanya-tanya kenapa beta ajak berjumpa.
Ia hal yang sensitif sikit.
Hal rumit yang melibatkan anak awak, Derek,
anak awak, Pn. Shand,
dan cucu saya, Putera Wales.
Windsor.
Awak diminta jumpa kapten di dek.
Tuan.
Windsor, masuk.
Keputusan peperiksaan telah keluar,
dan badan pemeriksa bersetuju awak telah memenuhi kriteria yang perlu
bagi memulakan tugas sebagai pegawai.
Tugasan awak yang pertama.
Tahniah.
Boleh saya tahu di mana?
Ya Tuhan. Lagi sekali.
Jenkins, bawa lampu dan lilin boleh?
Baik, tuan.
Tuanku.
- Martin. - Tuanku.
Saya ingin berjumpa Baginda Ratu.
Baginda sedang menulis ucapan sekarang.
Beritahu dia saya datang dari Dartmouth dan ia sangat penting?
Sudah tentu.
Maafkan patik.
Silakan, tuanku.
- Maaf kerana mengganggu. - Bonda tak tahu kamu bercuti.
- Tak pun. - Jadi kenapa datang?
Saya nak tanya soalan.
Saya diberi tugasan. Lapan bulan di Caribbean.
Itu bukan soalan.
Saya tak suka.
- Masih bukan soalan. - Baiklah.
Ini soalannya.
- Ibu yang mengaturkannya? - Kenapa pula?
Untuk pisahkan kami.
- Siapa? - Saya dan Camilla.
Awak cakap awak naik pangkat.
Tugasan, bukan naik pangkat.
Yang tak masuk akal. Saya belum layak lagi.
Saya belum lulus.
Keluarga diraja selalu diberi pengecualian.
Tentera Laut tak begitu.
Mereka tak pernah buat pengecualian.
Soalan saya,
adakah bonda atau ahli keluarga kita terlibat dengannya?
- Kenapa pula? - Saya tak tahu.
Sebab dia tak suci,
atau keluarga dia tak sesuai, atau dia boleh berfikir sendiri,
atau orang rasa puas
bila mereka ambil satu pasangan bahagia
dan pisahkan mereka.
Ada sejarah kekejaman begitu dalam keluarga ini.
Saya takkan biarkannya.
Saya takkan diperkotak-katikkan seperti mereka.
Saya takkan biarkannya.
Martin.
Ratu bonda dan Lord Mountbatten.
Suruh mereka jumpa saya secepat mungkin.
Mula-mula okey.
Semua orang dapat apa mereka nak daripada rancangan itu.
- Sehingga dia mula cakap pasal cinta. - Tapi kalau ia cinta?
Kenapa tak biarkan saja? Saya kahwini pilihan hati saya.
Itu lain.
Taraf dia berbeza. Perasaan kami serupa.
Zaman itu berbeza. Masa silam dia berbeza.
Philip putera raja.
Itu masih pentingkah sekarang?
Ya.
Sistem ini terlalu rapuh, terlalu berharga,
untuk dicemari unsur-unsur yang tak diketahui dan berbahaya.
Camilla tak berbahaya.
Dia wanita pertama yang berikan Charles keyakinan,
keselamatan dan keberanian.
Dia akan perlukan semua kualiti itu nanti.
Saya faham kalian mahu lindungi Takhta,
tapi sejarah menunjukkan
kita tak boleh pisahkan dua orang
yang saling mencintai.
Dah banyak kali ia terjadi.
Percayalah,
ini bukan cinta.
Dickie.
Ada benda yang awak patut tahu.
Ya Tuhan, apa ini?
Masuk, sayang.
Kami nak tanya soalan sikit.
Adalah penting semasa menjawab soalan itu
awak berfikiran jelas, tak ikut perasaan, rasional dan tenang.
Berbanding apa?
Cara biasa saya yang gelabah dan gila itu?
Ini pasal adik-beradik awak.
Mana satu? Saya ada tiga.
Charles.
Teruskan.
Secara khususnya, kesesuaian dia dengan Camilla Shand.
Kesesuaian?
Kami percaya Charles berniat untuk ajak dia kahwin.
Suka hati.
Asalkan dia tak kisah kehadiran pihak ketiga.
Siapa yang ketiga?
Andrew Parker Bowles.
Cinta pertama Camilla yang masih disayanginya.
Dia tak sayang Charles?
Dia suka Charles, tapi dia gilakan Andrew.
Berhenti.
Macam mana awak tahu?
Saya pernah terjerat sama.
Sekejap.
- Bila? - Dah lepas. Tak penting.
Mudah saja.
Dia berjaya buat Camilla cemburu.
Saya dapat apa saya nak,
iaitu keseronokan.
- Keseronokan? - Memang pun.
Itu saja? Boleh saya pergi?
Terima kasih, sayang.
Harap itu tak terlalu emosional.
Saya nak cakap dengan bonda.
Baiklah.
Itu isyarat kita.
Ratu-ratu saja.
Tak tahu nak mula di mana.
Kasihan Charles.
- Charles naif dan bodoh. - Ya.
- Dan Anne? - Ya.
Maksud saya...
siapa sangka?
- Apa kita nak buat? - Bonda dah jumpa keluarga mereka.
Dah ada tarikh
untuk perkahwinan Camilla dan Andrew.
Bagus.
Tinggal beritahu mereka saja.
- Boleh awak beritahu Charles? - Tiada gunanya.
Banyak gunanya.
Jernihkan suasana.
Memandangkan awak bersetuju,
sebagai ibu, dan ratu, awak patut beritahu dia.
Ia akan melahirkan kebencian dan kemarahan,
dan walaupun saya bersetuju,
ini semua bukan idea saya.
Pak Cik Dickie boleh buat. Semua ini salah dia.
Semasa gangguan kuasa semalam,
hampir mustahil bagi keluarga yang bergantung pada bekalan elektrik
untuk memasak, panaskan dan terangi rumah.
Dapur luar rumah dan lampu minyak tanah
dibawa keluar dari stor dan dibersihkan.
Hampir mustahil untuk beli lilin, dapur memasak atau pemanas sekarang.
Di kedai-kedai notisnya semua sama
dan pesanan untuk stok baru masih belum sampai.
Akibat tak dapat bekerja, orang ramai mula menunjuk perasaan
dan ketegangan semakin meningkat.
Kini wujud kekhuatiran untuk kestabilan negara
dan pelaksanaan undang-undang.
Mana saya nak mula.
Apa nak cakap.
Betulkah? Awak cinta Andrew?
Ia rumit.
Tak rumit pun.
Cuma ya atau tak. Awak cintakan dia?
Ya.
Dari satu sudut.
Bodohnya saya.
Tapi lebih banyak kita bersama,
makin saya kenali awak, makin saya sukakan awak.
Kenderaan menanti.
- Tapi tak mencukupi. - Tak benar.
Tak kisahlah apa orang cakap,
awak mesti percaya perasaan saya ini benar.
Jadi, kenapa kita biar mereka buat begini?
Sebab nampaknya ini yang terbaik bagi semua.
Dalam jangka masa panjang.
Sekali-sekala terputus bekalan kuasa itu saya faham,
tapi apabila ia menjejaskan kehidupan di seluruh negara,
mengancam nyawa, perundangan dan keamanan,
saya terfikir
jika keputusan kita ini tepat.
Kerajaan tak boleh dipersalahkan.
Persatuan Pelombong telah diberikan banyak peluang
dan telah tolak semua tawaran.
Yang terakhir, pakej lumayan bernilai 48 juta paun
telah ditolak mentah-mentah.
Itu tak menjelaskan gangguan kuasa.
Saya ingat awak yakinkan saya
kerajaan ada bekalan arang yang cukup bagi apa jua situasi,
tapi lihatlah.
Benar, mogok itu berlangsung lebih lama daripada jangkaan kita,
dan kedegilan pelombong dan persatuan
semakin melampaui.
Nampak macam ada kedegilan di kedua-dua belah pihak.
Mungkin kita gagal memahami
tahap kemarahan pelombong.
Mungkin kita gagal memahami mereka sebagai manusia.
- Ucapan awak dah siap? - Sudah.
Ada pujian untuk kesetiaan saya yang tak berbelah bagi ini?
Saya kasihankan Charles.
Ya.
Ia pasti sukar.
Buat masa ini, ia macam satu pengkhianatan.
Tapi dia akan tersedar dan melupakannya.
Harap begitulah.
Saya terpaksa akui, wahai suami,
bahawa 25 tahun pertama perkahwinan terasa begitu cepat.
Saya jarang berfalsafah,
namun sekali-sekala kita diberi peluang
untuk merenungi faktor yang menyumbang kepada kejayaan sesuatu.
Dalam perkahwinan kami, jawapannya ialah keluarga,
asas kukuh bagi perkahwinan yang berkekalan.
Jaringan adik-beradik,
ibu, ayah,
sepupu dan saudara-mara.
Beribu benang halus yang bersambung,
ditenun dengan darah, persaudaraan dan kepercayaan.
Dalam jalinan kekeluargaan itulah
kejayaan penyatuan dua insan dapat ditempa.
Kesetiaan, kesatuan,
kepatuhan dan kasih sayang.
Inilah nilai-nilai agama Kristian yang menjamin kebahagiaan perkahwinan
dan mengikat hubungan keluarga.
Membina sebuah keluarga bahagia
memerlukan usaha yang berterusan, sebuah perjuangan,
namun perjuangan itu berbaloi
kerana tiada apa yang lebih berharga daripadanya.
Perkongsian yang tepat
dengan pasangan yang tepat
ialah asas sebuah keluarga yang berjaya.
Perkahwinan itu dipersoalkan sesetengah orang masa kini,
namun persoalan itu, apabila ditanya,
saya boleh jawab dengan penuh keyakinan,
"Saya menyokongnya."
Terima kasih.
Terjemahan sari kata oleh Izah Jabarullah